
DAUGIAFUNKCINIŲ MODULINIŲ SISTEMŲ – 
LOVŲ SU ČIUŽINIU
TECHNINĖ SPECIFIKACIJA

1. PIRKIMO OBJEKTAS
Projekto „Kolektyvinės apsaugos statinių infrastruktūros plėtra Kaišiadorių rajono savivaldybėje“ 675 vnt. daugiafunkcinių modulinių sistemų - lovų su čiužiniu įsigijimas.

2. PIRKIMO OBJEKTO PRITAKYMO SRITIS
Kolektyvinės apsaugos statiniai (toliau – KAS), sandėliavimo vietos ir kitos panašios aplinkos, kuriose reikalinga patvari, lengvai surenkama ir daugkartiniam naudojimui tinkama įranga.

3. TECHNINIAI REIKALAVIMAI, KURIOS TURI ATITIKTI PERKAMOS PREKĖS
3.1. REIKALAVIMAI LOVOMS:
3.1.1. Lovos išoriniai matmenys turi būti: ilgis (I) 2000 mm (±30), plotis (P) 640 mm (±30), aukštis (A) 345 mm (±30).
3.1.2. Lova turi atlaikyti nemažesnę kaip 140 kg apkrovą, užtikrinant konstrukcijos patvarumą ir ilgaamžiškumą. 
3.1.3. Lova turi būti pagaminta iš aukštos kokybės drėgmei atsparios faneros, kurios storis yra ne mažesnis kaip 15 mm. Naudojama fanera turi būti ilgaamžė, atspari deformacijoms ir aplinkos poveikiui, tokiam kaip drėgmė ar temperatūros svyravimai. Faneros savybės turi būti patvirtintos atitikties deklaracijomis ir laboratorinių bandymų rezultatais, užtikrinančiais, kad medžiaga atitinka tarptautinius standartus (pvz., EN 13986 ar lygiaverčius).
3.1.4. Lova, įskaitant miegamąjį pagrindą ir čiužinį, turi būti surenkamos konstrukcijos, kurią galima lengvai ir greitai surinkti, ir išardyti be papildomų įrankių, varžtų ar kitų specialių priemonių, nepažeidžiant konstrukcijos ir nesumažinant jos patvarumo.
3.1.5. Lovos konstrukcija turi užtikrinti galimybę lengvai ir saugiai jungti kelis segmentus horizontaliai. Sujungimo sistema turi būti tvirta, stabili ir užtikrinti, kad sujungti segmentai naudojimo metu neatsiskirtų, neišsikreiptų ir išlaikytų numatytą apkrovą.
3.1.6. Visose lovos sudedamosiose dalyse, įskaitant tas, su kuriomis naudotojas gali liestis įprastai naudodamas, neturi būti aštrių kraštų ar kitų defektų, kurie galėtų kelti pavojų saugumui ar sumažinti naudojimo komfortą. Visi paviršiai turi būti kruopščiai apdoroti, o kraštai – užapvalinti arba kitaip apsaugoti, siekiant išvengti galimų sužeidimų.
3.1.7. Lova turi atitikti EN 1725:1998, EN 1022:2018 (arba lygiaverčių) arba galiojančių jų redakcijų (pvz., EN 1725:2023/2024, EN 1022:2023/2024 (arba lygiaverčių)), užtikrinančius saugą, tvirtumą, stabilumą ir ilgaamžiškumą. Atitiktis turi būti pagrįsta nepriklausomos akredituotos bandymų laboratorijos išduotu bandymų protokolu arba bandymų ataskaita. Vien gamintojo ar tiekėjo deklaracija nelaikoma pakankamu atitikties įrodymu.

3.2. REIKALAVIMAI ČIUŽINIAMS:
3.2.1. Čiužinio išoriniai matmenys turi būti: ilgis (I) 2000 mm (±30) ir plotis (P) 640 mm (±30).
3.2.2. Čiužinio storis turi būti ne mažesnis kaip 30 mm, užtikrinant pakankamą komfortą ir tinkamą atramą naudotojui. Čiužinio storis turi būti vienodas visoje jo plokštumoje, be išlinkimų ar deformacijų, kurios galėtų sumažinti miego komfortą ar čiužinio ilgaamžiškumą.
3.2.3. Čiužinys lovos pagrindo kampuose turi būti tvirtinamas elastinėmis guminėmis juostelėmis, 
3.2.4. Čiužinys turi būti apmuštas audiniu. 

3.3. KITOS PIRKIMO OBJEKTO SAVYBĖS
3.3.1. Lovos ir čiužiniai turi būti nauji, nenaudot.
3.3.2. Lovos turi būti tinkamai paruoštos patogiam transportavimui, užtikrinant, kad visos dalys būtų saugiai supakuotos ir pritvirtintos. Pakuotės turi būti apsaugotos nuo mechaninių pažeidimų, drėgmės ir kitų nepalankių aplinkos veiksnių transportavimo metu. Kiekvienoje pakuotėje turi būti pridėta instrukcija arba QR kodas su surinkimo vadovu. 
3.3.3. Čiužinys turi būti supakuotas į patvarią ir aplinkos poveikiui atsparią medžiagą, kuri užtikrintų čiužinio apsaugą nuo drėgmės, dulkių ir mechaninių pažeidimų transportavimo bei sandėliavimo metu. Medžiaga turi būti tvirta, kad išlaikytų savo vientisumą ir apsaugotų gaminį iki naudojimo momento.
3.3.4. Kadangi lovos yra skirtos naudoti priedangose ir kitose panašiose vietose, kur jos gali būti ilgesnį laiką sandėliuojamos iki panaudojimo, būtina užtikrinti jų kompaktišką sandėliavimą. Todėl nemažiau kaip 100 (šimtas) lovų sandėliavimo būsenoje (neišpakuotos, nesurinktos) turi užimti ne daugiau kaip 6 m² grindų ploto, o jų bendras sukrovimo aukštis turi būti ne didesnis kaip 1,8 m. Tiekėjas, siekdamas pagrįsti šio reikalavimo atitiktį, privalo pateikti vaizdinę medžiagą (fotografijas arba brėžinius) su aiškiai nurodytais matmenimis, iš kurios būtų galima nustatyti lovų užimamą plotą ir aukštį sandėliavimo padėtyje.
3.3.5. Lovai, įskaitant ir čiužinį, turi būti suteikta ne trumpesnis kaip 24 mėn. garantinis laikotarpis nuo lovų pristatymo datos.

4. DOKUMENTAI, REIKALAUJAMI PIRKIMO OBJEKTO TECHNINIŲ SAVYBIŲ IR KOKYBĖS PATVIRTINIMUI
4.1. DOKUMENTAI, REIKALAUJAMI PRISTATYTI SU PASIŪLYMU
4.1.1. Faneros gamintojo eksploatacinių savybių deklaraciją ir techninių duomenų lapą, patvirtinančius siūlomai lovai naudojamos faneros atitiktį LST EN 13986+A1:2015 arba lygiaverčiam standartui, įskaitant faneros storį, tankį, atsparumą drėgmei, klijavimo ir formaldehido emisijos klases.
4.1.2. Čiužinio gamintojo techninį aprašymą ir porolono bei užvalkalo medžiagų gamintojų dokumentus, patvirtinančius jų tipą, sudėtį ir technines savybes pagal ISO 1798, ISO 2439 arba lygiaverčius standartus.
4.1.3. Nepriklausomos akredituotos laboratorijos išduotą bandymų protokolą arba ataskaitą, patvirtinančią būtent siūlomos lovos saugą, stabilumą, tvirtumą ir ilgaamžiškumą pagal EN 1725:1998, EN 1022:2018 redakciją arba lygiaverčius standartus. Dokumente turi būti nurodytas išbandytas gaminys, taikyti bandymai, apkrovos ir konkretūs rezultatai.
4.1.4. Dokumentai turi būti pateikti lietuvių kalba arba originalo kalba su vertimu į lietuvių kalbą. Tiekėjo ar gamintojo deklaracija, nepagrįsta techniniais dokumentais ar bandymų rezultatais, nelaikoma pakankamu atitikties įrodymu. Pateikti dokumentai turi būti aiškiai susieti su siūlomu gaminiu ir jo medžiagomis.

5. DOKUMENTAI, REIKALAUJAMI PRISTATYTI PERDUODANT PREKES
Su lovomis turi būti pateikta aiški lietuvių ir anglų kalba parengta surinkimo instrukcija. Ji gali būti pateikta tiek popierine forma, tiek skaitmeniniu formatu (pvz., QR kodu ar nuoroda į internetinę versiją). Jei instrukcija pateikiama skaitmeniniu formatu, turi būti užtikrinta, kad ji būtų lengvai prieinama be papildomų kaštų ar sudėtingų techninių sprendimų.

6. BENDIEJI REIKALAVIMAI:
6.1. PREKIŲ PRISTATYMO VIETA:
· Gedimino g. 65, Kaišiadorys (Kaišiadorių Algirdo Brazausko gimnazija) - 257 vnt.
· Paukštininkų g. 5, Kaišiadorys (Kaišiadorių Vaclovo Giržado progimnazija) – 279 vnt.
· Rumšos g. 37, Rumšiškės (Rumšiškių kultūros centras) – 139 vnt.
6.2. Aprašyme nurodytos bendrosios specifikacijos, konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, dėl kurių tam tikromis įmonėms ar tam tikriems produktams būtų sudarytos palankesnės sąlygos arba jie būtų atmesti, pateikiamos su žodžiu „arba lygiavertis“.   Lygiavertiškumu bus laikoma tokia prekė, kurios techniniai, funkciniai ir kokybiniai parametrai yra ne prastesni (atitinka arba viršija) nei nurodyti šioje techninėje specifikacijoje, o siūlomi sprendimai užtikrina identišką ar geresnį funkcionalumą.
6.3.  Į prekių kainą įtrauktos visos su prekių pristatymu susijusios išlaidos (pakrovimo, transportavimo, iškrovimo, sunešimo, paruošimo išlaidos).
